PATVIRTINTA

Klaipėdos Vydūno gimnazijos direktoriaus 2020 m. rugsėjo 21 d. įsakymu Nr. V1-141

**MOKINIŲ, SERGANČIŲ LĖTINĖMIS NEINFEKCINĖMIS LIGOMIS, SAVIRŪPOS PROCESO ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Mokinių sergančių lėtinėmis neinfekcinėmis ligomis (toliau – LNL) savirūpos proceso organizavimo tvarkos aprašas (toliau – Aprašas) nustato mokinių savirūpos proceso organizavimą Klaipėdos Vydūno gimnazijos (toliau – Ugdymo įstaiga), Ugdymo įstaigos atsakomybes ir pareigas, mokinių, tėvų (globėjų, rūpintojų) atsakomybes ir pareigas.
3. Aprašo tikslas – užtikrinti sklandų savirūpos proceso organizavimą Ugdymo įstaigoje.
4. Mokinio sergančio LNL savirūpos įgyvendinimo procese dalyvauja mokinys, tėvai (globėjai, rūpintojai), Ugdymo įstaigos vadovas ar jo įgaliotas atstovas, Ugdymo įstaigos visuomenės sveikatos specialistas (toliau – VSS), mokinį ugdantys mokytojai ir kiti švietimo pagalbos specialistai.
5. Savirūpos procesas organizuojamas atsižvelgiant į mokinio poreikius ir tikslias gydytojų rekomendacijas pagal mokinio tėvų (globėjų, rūpintojų) ir Ugdymo įstaigos darbuotojų parengtą savirūpos planą.
6. Aprašas parengtas vadovaujantis:
	1. Lietuvos Respublikos švietimo ir mokslo ministerijos ir Lietuvos Respublikos sveikatos apsaugos ministerijos įsakymu „Dėl visuomenės sveikatos priežiūros organizavimo mokykloje“ 2019 m. gruodžio 11 d. Nr. V-1428/V-1465 pakeitimo.
	2. Sveikatos mokymo ir ligų prevencijos centro „Lėtinėmis neinfekcinėmis ligomis (cukriniu diabetu, bronchų astma ir dermatitu) sergančių vaikų, ugdomų bendrojo ugdymo įstaigose, sveikatos priežiūros mokyklose“ (2020) rekomendacijomis.
7. **SĄVOKOS IR APIBRĖŽIMAI**
8. Apraše naudojamos sąvokos ir apibrėžimai:
	1. **Lėtinės neinfekcinės ligos** - ilgos trukmės ir paprastai lėtai progresuojančios ligos, tokios kaip širdies ir kraujagyslių ligos, vėžys, cukrinis diabetas, lėtinės kvėpavimo takų ligos ir psichikos sveikatos sutrikimai, kaip tai nustatyta Lietuvos sveikatos 2014-2025 metų strategijoje, patvirtintoje LR Seimo 2014 m. birželio 26 d. nutarimu Nr. XII-96413.
	2. **Mokinys** - asmuo, kuris mokosi ugdymo įstaigoje pagal pradinio ugdymo, pagrindinio ugdymo ir vidurinio ugdymo programas.
	3. **Tėvai (globėjai, rūpintojai)** - mokinio atstovai pagal įstatymą, kaip tai nustatyta LR vaiko teisių apsaugos pagrindų įstatyme18, t. y. vaiko tėvai, vaiką įvaikinus, – įtėviai, nustačius globą ar rūpybą, – globėjai ar rūpintojai, įstatymų nustatytais atvejais – valstybinė vaiko teisių apsaugos institucija.
	4. **Savirūpa** - mokinio, sergančio lėtine neinfekcine liga, gebėjimas saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, sveikatos būklės pablogėjimo atpažinimas ir gebėjimas pačiam vykdyti gydytojo paskirtą gydymą savarankiškai, su šeimos ar mokyklos darbuotojų pagalba, kaip tai nustatyta Plane.
	5. **Individualus savirūpos planas** - individualiai pagal gydytojo rekomendacijas ir tėvų lūkesčius parengtas veiksmų planas užtikrinantis sklandžią savirūpos proceso eigą.
	6. **Įgaliotas atstovas** - mokyklos direktoriaus įsakymu paskirtas asmuo, atsakingas už savirūpos pagalbos organizavimą.
9. **SAVIRŪPOS PROSESO ORGANIZAVIMAS** **UGDYMO ĮSTAIGA**
10. Savirūpos procesas Ugdymo įstaigoje organizuojamas, jei:
	1. Mokinys, mokinio tėvai (globėjai, rūpintojai), rašydami prašymą dėl priėmimo / pasirašydami mokymo sutartį į / su Ugdymo įstaigą(a), pažymi, kad mokinys serga LNL ir jam reikalinga pagalba savirūpai.
	2. Mokinys, mokinio tėvai (globėjai, rūpintojai) raštu praneša . Ugdymo įstaigai apie esantį / atsiradusį savirūpos organizavimo poreikį mokiniui.
	3. Ugdymo įstaigos VSS apie savirūpos poreikį mokiniui, informaciją gauna analizuodamas mokinio sveikatos duomenis vaikų sveikatos stebėsenos informacinė sistemoje (VSS IS).
11. Savirūpos proceso organizavimo eiga:
	1. Gavus informaciją apie mokiniui reikalingą pagalbą, Ugdymo įstaigos įgaliotas atstovas inicijuoja Vaiko gerovės komisijos (toliau – VGK) posėdį. Į posėdį pakviečiami: mokinys, mokinio tėvai (globėjai, rūpintojai). Jo metu mokinys, mokinio tėvai (globėjai, rūpintojai) supažindinami su Ugdymo įstaigos galimybėmis organizuoti mokinio savirūpai reikalingą pagalbą, aptariama individualaus savirūpos plano (toliau – Planas) būtinybė bei jo parengimas.
	2. Ugdymo įstaigos įgaliotas atstovas rengia Planą pagal tiksliai, aiškiai išdėstytas gydytojo rekomendacijas bei tėvų išsakytus lūkesčius.
	3. Ugdymo įstaigos įgaliotas atstovas supažindina mokinį, tėvus (globėjus, rūpintojus) su Planu.
	4. Tėvai (globėjai, rūpintojai) užpildo Plano 2, 5 dalis.
	5. Planas suderinamas su tėvais jiems pasirašant 8 dalyje.
	6. Planas suderinamas su Ugdymo įstaigos VSS jam pasirašant 9 dalyje.
	7. Suderintas Planas įsakymu tvirtinamas Ugdymo įstaigos vadovo.
	8. Įgaliotas atstovas sudaro sąrašą asmenų, kurie dalyvauja konkretaus mokinio Plano įgyvendinime, nurodant kiekvieno iš jų konkrečius Plano įgyvendinimo veiksmus.
	9. Įgaliotas atstovas supažindina ir apmoko Planą įgyvendinančius Ugdymo įstaigos darbuotojus.
	10. Suderintas ir patvirtintas Planas tampa Mokymo sutarties neatsiejama dalimi.
	11. Planas gali būti koreguojamas pasikeitus mokinio sveikatos būklei.
	12. Tėvai (globėjai, rūpintojai) gali atsisakyti savirūpos mokiniui organizavimo, atsisakymą išreikšdami raštiškai.
		1. Ugdymo įstaiga apie tėvų (globėjų, rūpintojų) atsisakymą dalyvauti savirūpos procese per 3 d. d. informuoja savivaldybės tarpinstitucinio bendradarbiavimo koordinatorių.
12. **UGDYMO ĮSTAIGOS ATSAKOMYBĖS IR PAREIGOS**
13. Ugdymo įstaiga įsipareigoja:
	1. Sudaryti sąlygas mokinio savirūpai organizuoti.
	2. Parengti individualų savirūpos planą.
	3. Organizuoti individualius pokalbius, VGK posėdžius su mokiniu, tėvais (globėjais, rūpintojais).
14. Ugdymo įstaiga atsako už sklandų savirūpos proceso organizavimą, individualaus savirūpos plano sudarymą bei proceso koordinavimą.
15. **MOKINIO, TĖVŲ (GLOBĖJŲ, RŪPINTOJŲ) ATSAKOMYBĖS IR PAREIGOS**
16. Informuoti Ugdymo įstaigą apie savirūpos organizavimo poreikį.
17. Suteikti reikiamą informaciją Plano rengimui.
18. Pateikti gydytojų rekomendacijas.
19. Atvykti į individualius susitikimus, VGK posėdžius.
20. Plane užpildyti tėvams (globėjams, rūpintojams) skirtas dalis ir pateikti reikiamą informaciją.
21. Mokinys, tėvai (globėjai, rūpintojai) atsako už individualaus savirūpos plano įgyvendinimą, vykdymą.
22. Tėvai (globėjai, rūpintojai) privalo užtikrinti, suteikti visas Plane nurodytas priemones ir medikamentus, bei pasirūpinti susidarančių atliekų šalinimu.